b'\n_START_ARTICLE_\nCarevecas\n_START_PARAGRAPH_\nCarevec (bulg. \xd0\xa6\xd0\xb0\xd1\x80\xd0\xb5\xd0\xb2\xd0\xb5\xd1\x86)\xc2\xa0\xe2\x80\x93 viduram\xc5\xbei\xc5\xb3 tvirtov\xc4\x97, esanti ant to paties pavadinimo kalvos, Veliko Tarnove, \xc5\xa1iaur\xc4\x97s Bulgarijoje. Careveco tvirtov\xc4\x97 yra pakilusi 206\xc2\xa0m vir\xc5\xa1 j\xc5\xabros lygio. Tvirtov\xc4\x97 naudota 1185\xe2\x80\x931393\xc2\xa0m., Antrosios Bulgarijos imperijos laikais. \xc5\xa0iandien tai yra populiarus turist\xc5\xb3 traukos objektas.\n_START_SECTION_\nIstorija\n_START_PARAGRAPH_\nSeniausi \xc4\xafrodymai apie \xc5\xbemoni\xc5\xb3 buvim\xc4\x85 ant Careveco kalvos datuojami 2-ojo t\xc5\xabkstantme\xc4\x8dio pr. m. e. Vietov\xc4\x97je \xc4\xafsikurta buvo IV a., o netoli esantis Bizantijos miestas buvo pastatytas V a. pabaigoje. Statyti Bulgarijos tvirtov\xc4\x99 prad\xc4\x97ta XII a. 1393\xc2\xa0m. tvirtov\xc4\x99 u\xc5\xbepuol\xc4\x97 Osman\xc5\xb3 imperija ir po trij\xc5\xb3 m\xc4\x97nesi\xc5\xb3 j\xc4\x85 sudegino, tuo pa\xc5\xbeym\xc4\x97dama Bulgar\xc5\xb3 imperijos pabaig\xc4\x85._NEWLINE_Tvirtov\xc4\x97 turi tris \xc4\xaf\xc4\x97jimus. Pagrindinis \xc4\xaf\xc4\x97jimas yra ry\xc4\x8diausioje kalvos pus\xc4\x97je. Centre\xc2\xa0\xe2\x80\x93 pili\xc5\xb3 kompleksas, apsuptas vidin\xc4\x97s akmenin\xc4\x97s sienos ir turintis du m\xc5\xab\xc5\xa1io bok\xc5\xa1tus bei dar du \xc4\xaf\xc4\x97jimus i\xc5\xa1 \xc5\xa1iaur\xc4\x97s ir piet\xc5\xb3. Kompleks\xc4\x85 sudaro sosto sal\xc4\x97, pilies ba\xc5\xbeny\xc4\x8dia ir karaliaus apartamentai._NEWLINE_1930\xc2\xa0m. prad\xc4\x97ta restauruoti tvirtov\xc4\x99, darbai u\xc5\xbebaigti 1981\xc2\xa0m., Bulgarijos valstyb\xc4\x97s 1300-osioms metin\xc4\x97ms pamin\xc4\x97ti. Tvirtov\xc4\x97je gyveno karaliai Petaras, Asenas, Kalojanas ir Ivanas Asenas Antrasis.'